รัฐบาลไทย-ข่าวทำเนียบรัฐบาล-พสกนิกรไทยทั่วประเทศ ร่วมทำบุญตักบาตรถวายพระราชกุศลและถวายพระพรชัยมงคล เฉลิมพระเกียรติสมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
วันเสาร์ที่ 12 สิงหาคม 2566
12/08/2566
พสกนิกรไทยทั่วประเทศ ร่วมทําบุญตักบาตรถวายพระราชกุศลและถวายพระพรชัยมงคล เฉลิมพระเกียรติสมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
พสกนิกรไทยทั่วประเทศ ร่วมทําบุญตักบาตรถวายพระราชกุศลและถวายพระพรชัยมงคล เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
วันนี้ (12 ส.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องในโอกาสอันเป็นมหามงคลในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566 ตลอดช่วงเช้าวันนี้ พสกนิกรไทยทั่วประเทศ ภายใต้การนําของท่านผู้ว่าราชการจังหวัดทุกจังหวัด ได้ร่วมกันจัดพิธีทําบุญตักบาตรถวายพระราชกุศลและถวายพระพรชัยมงคล เพื่อแสดงความจงรักภักดีและสํานึกในพระมหากรุณาธิคุณอันหาที่สุดมิได้ อาทิ
1. จังหวัดนครสวรรค์ ที่อาคารโดม มหาวิทยาลัยราชภัฏนครสวรรค์ อําเภอเมืองนครสวรรค์ นายชยันต์ ศิริมาศ ผู้ว่าราชการจังหวัดนครสวรรค์ พร้อมด้วยนายกเหล่ากาชาดจังหวัดนครสวรรค์ หัวหน้าส่วนราชการ พสกนิกร ตัวแทนศาสนาคริสต์ ศาสนาอิสลาม ร่วมพิธีทําบุญตักบาตร ข้าวสารอาหารแห้ง แด่พระภิกษุสงฆ์และสามเณร 92 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
2. จังหวัดสุราษฎร์ธานี ที่บริเวณสนามหน้าศาลากลางจังหวัดสุราษฎร์ธานี อําเภอเมืองสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี เป็นประธานพิธีทําบุญตักบาตรพระภิกษุสงฆ์และสามเณร เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566 โดยได้รับเมตตาจาก พระพรหมวชิรเมธาจารย์ เจ้าคณะภาค 16 เจ้าอาวาสวัดไตรธรรมาราม พระอารามหลวง เป็นประธานสงฆ์ นําพระภิกษุ สามเณร รวมจํานวน 192 รูป เดินบิณฑบาต โดยมี นางอุรสา จินโต ประธานแม่บ้านมหาดไทยจังหวัดสุราษฎร์ธานี รองผู้ว่าราชการจังหวัดสุราษฎร์ธานี หัวหน้าส่วนราชการ ข้าราชการ เจ้าหน้าที่ องค์กรอิสระ ภาคเอกชน นักเรียน นักศึกษา และประชาชน ร่วมพิธี
3. จังหวัดตราด ที่บริเวณศาลา 100 ปี ตราดรําลึก และบริเวณหน้าศาลากลางจังหวัดตราด อําเภอเมืองตราด นายชํานาญวิทย์ เตรัตน์ ผู้ว่าราชการจังหวัดตราด นําคณะข้าราชการ พ่อค้า ประชาชน ร่วมประกอบพิธีทําบุญตักบาตรข้าวสารอาหารแห้งพระภิกษุสงฆ์และสามเณรจํานวน 92 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
4. จังหวัดนครศรีธรรมราช ที่บริเวณสนามหน้าเมือง อําเภอเมืองนครศรีธรรมราช นายอภินันท์ เผือกผ่อง ผู้ว่าราชการจังหวัดนครศรีธรรมราช พร้อมด้วย นางพิชานันท์ เผือกผ่อง นายกเหล่ากาชาดจังหวัดนครศรีธรรมราช นายสมพงษ์ มากมณี นางเรืองอุไร บุญช่วยชูพันธ์ นายศรัทธา ทองคํา รองผู้ว่าราชการจังหวัดนครศรีธรรมราช นางกนกพร เดขเดโช นายกองค์การบริหารส่วนจังหวัดนครศรีธรรมราช หัวหน้าส่วนราชการ ผู้บริหารองค์กรปกครองส่วนท้องถิ่น และประชาชนทุกหมู่เหล่า ร่วมประกอบพิธีทําบุญตักบาตรข้าวสารอาหารแห้ง แด่พระภิกษุสงฆ์และสามเณร จํานวน 101 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
5. จังหวัดจันทบุรี ที่อาคารศาลาปฏิบัติธรรม วัดโค้งสนามเป้า ตําบลท่าช้าง อําเภอเมืองจันทบุรี นายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี นําพสกนิกรทุกหมู่เหล่า ร่วมประกอบพิธีทําบุญตักบาตรพระภิกษุสงฆ์และสามเณร จํานวน 92 รูปเพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
6. จังหวัดนครปฐม บริเวณลานหน้าพระร่วงโรจนฤทธิ์ฯ องค์พระปฐมเจดีย์ อําเภอเมืองนครปฐม นายสุรศักดิ์ เจริญศิริโชติ ผู้ว่าราชการจังหวัดนครปฐม เป็นประธานในพิธีทําบุญตักบาตรพระภิกษุสงฆ์และสามเณร จํานวน 92 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566 โดยมี นายกเหล่ากาชาดจังหวัดนครปฐม รองผู้ว่าราชการจังหวัดนครปฐม หัวหน้าส่วนราชการ ข้าราชการ นักเรียน นักศึกษา และประชาชนชาวจังหวัดนครปฐม ร่วมพิธี
7. จังหวัดสงขลา ที่บริเวณลานหน้าเสาธง ศาลากลางจังหวัดสงขลา ตําบลบ่อยาง อําเภอเมืองสงขลา นายเจษฎา จิตรัตน์ ผู้ว่าราชการจังหวัดสงขลา พร้อมด้วยนางดาเรศ จิตรัตน์ นายกเหล่ากาชาดจังหวัดสงขลา คณะรองผู้ว่าราชการจังหวัดสงขลา นําส่วนราชการ ศาล ทหาร ตํารวจ และประชาชนชาวสงขลา ร่วมประกอบพิธีทําบุญตักบาตรข้าวสารอาหารแห้งแด่พระภิกษุสงฆ์ จํานวน 92 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566
8. จังหวัดราชบุรี ที่บริเวณโดม โรงยิมเนเซี่ยมจังหวัดราชบุรี อําเภอเมืองราชบุรี นายรณภพ เหลืองไพโรจน์ ผู้ว่าราชการจังหวัดราชบุรี เป็นประธานพิธีทําบุญตักบาตรข้าวสารอาหารแห้งแด่พระภิกษุสงฆ์และสามเณร จํานวน 92 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566 โดยมีหัวหน้าส่วนราชการ ผู้บริหารองค์กรปกครองส่วนท้องถิ่น ข้าราชการ และประชาชน ร่วมพิธี
9. จังหวัดปทุมธานี ที่บริเวณหน้าสํานักงานเหล่ากาชาดจังหวัดปทุมธานี สวนเทพปทุม อําเภอเมืองปทุมธานี นายอดิเทพ กมลเวชช์ รองผู้ว่าราชการจังหวัดรักษาราชการแทนผู้ว่าราชการจังหวัดปทุมธานี เป็นประธานในพิธีทําบุญตักบาตรข้าวสารอาหารแห้งแด่พระภิกษุสงฆ์และสามเณร จํานวน 83 รูป เพื่อถวายเป็นพระราชกุศล ถวายพระพรชัยมงคล เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566 โดยมี นายพงศธร กาญจนะจิตรา รองผู้ว่าราชการจังหวัดปทุมธานี นางสาวประภัสสร ศรีสมุทร รักษาการนายกเหล่ากาชาดจังหวัดปทุมธานี หัวหน้าส่วนราชการ ฝ่ายตุลาการ ข้าราชการ และประชาชน ร่วมพิธี
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมกันถวายความจงรักภักดี ด้วยการทําความดี บําเพ็ญสาธารณประโยชน์ร่วมกันในครอบครัว ในชุมชน เพื่อเป็นการปฏิบัติบูชาถวายเป็นพระราชกุศล และในช่วงค่ําวันนี้ ขอเชิญชวนพี่น้องประชาชนทุกหมู่เหล่าได้ร่วมพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในเวลา 19.19 น. ณ ศาลากลางจังหวัด ที่ว่าการอําเภอ หรือสถานที่ที่จังหวัดและอําเภอกําหนด โดยพร้อมเพรียงกันทั่วประเทศ รวมทั้งขอเชิญร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ผ่านระบบออนไลน์ ที่เว็บไซต์หน่วยราชการในพระองค์ wellwishes.royaloffice.th ระหว่างวันที่ 11-13 สิงหาคม 2566